
PARTEA OFICIALĂ 
| zi e mi ru 
No. 1859/1936, 
Apelul ASTREI. 


Asociaţiunea pentru literatura română şi cultura 
poporului român, vechea ASTRĂ a Românilor arde- 
leni, a lansat un apel semnat de toți Arhiereii români 
din Ardeal, de îruntaşii vieții publice şi de membrii 
Comitetului Central al ASTREI, în care invită toată 
suflarea românească să se grupeze din nou în jurul 
ASTREI, dându-i tot concursul, ca acea să activeze, 
ca în trecut, spre binele neamului şi al patriei. 

Fraţii Preoţi, cari şi în trecut au muncit cu tot 
sufletul lor în cadrele ASTREI, sunt insistent rugaţi, 
ca şi acuma să-şi dea tot concursul, ca aceasta veche 
instituțiune să înflorească şi să aducă roade bogate. 
In mod special sunt rugaţi să-şi pregătească credin- 
cioşii pentru sărbătoarea Astrei din 1 lunie crt., în- 
demnându-i să sprijinească toate acţiunile ei, fie prin 
donaţii, fie prin înscrierea în şirul membrilor şi par- 


“ticiparea la manifestaţiile culturale şi naţionale ce le 


va aranja. 
Oradea, 16 Maiu 1936. 


No. 1878/1936. 


Taxa de porto la corespondenţa oficială 
către particulari. 


On. Minister al Cultelor sub No. 65053/8745 —1936 
ne încunoştințează, că începând dela 1 Mai crt., con- 
form adresei No. 80868—1936.a Poştelor, Telegrafe- 
lor şi Telefoanelor, orice corespondenţă expediată de 
autorităţile de stat la adresa particularilor, se va su- 
pune la plata porto-ului simplu în sarcina destinatarilor. 

Oradea, 16 Mai 1936. 


No. 1770/1936. 


Taxe anuale pentru carnetele de reducere 
pe C.F.R. 

“On. Minister al Cultelor cu adresa No. 69681/ 
9144—1936 ne încunoştiințează că: 

»Ministerul Lucrărilor Publice, prin legea publi- 

cată în Monitorul Oficial No. 73 din 27 Martie a creat 


Apare 
la 1 și la 15 a fiecărei luni 
E E PE ARIE IES 













DES cae 
ABONAMENT 








Parohiile:, .. .. + 200 Lei 
Particulari: ... 160 Lei 
Membrii Agrului . 100 Lei 








»Fondul pentru modernizări de drumuri najionalea, 
Acest fond se alimentează din diferite venituri, între 


"cari întră şi taxele anuale pentru carnetele de redu- 


cere cu 50% pe C.F.R., cari sunt următoarele: 


pentru un carnet cl. [. Lei 156, 
» >» » > II. >» 120, 
» >» >» » Il. » 20, cati se plătesc 


la orice administraţie financiară. 


Această recipisă se prezintă la eliberarea carne- 


telor sau la viza trimestrială, 
Vă rugăm să binevoiţi a dispune să se comunice 
celor în 'sutordine«. 


Toţi cei interesaţi se vor acomoda dispoziţiunilor 
de mai sus şi recipisa Administraţiei Financiare de 


plata taxei pentru modernizarea drumurilor, o vor 
ataşa la carnetul de călătorie, ca să le servească de 
legitimaţie. 

Oradea, 9 Mai 1936. 

Curând şi des. 


In Duminecile dintre Paşti şi Rusalii se obişnueşte 
a se face Intâia Impărtăşanie a copiilor, aproape în 


toate parohiile de pe cuprinsul Eparhiei noastre. Este: 


timpul cel mai sugestiv pentru aşa ceva şi apoi 
copiii, cari de obiceiu sunt elevi de şcoală, pe la sfâr- 
şitul anului pot îi mai bine pregătiţi pentru acest act; 

De aceea credem a face un real serviciu atât 
Cucernicilor parohi, cât şi educatorilor şi părinţilor, 
reamintindu-le dispoziţiile dreptului canonic în aceasta 
privință, In Biserica noastră aceste dispoziţii sunt vagi, 
în practică însă, se pare că toată lumea se orientează, 
în vremea din urmă cel puţin, după prescrierile dreptului 
apusean. Canonul 854 al numitului Cod, nu face altceva 
decât rezumnează decretul „Quam singulari“ al Papei 
de î. m. Piu X, emanat de S. Congregaţie a Sacra- 
mentelor în 8 August 1910. Acel decret, pe care l-am 
mai amint în coloanele acestei reviste, se poate cu- 
prinde, ca de altfel întreaga operă euharistică a lui 
Piu X, în două cuvinte : »La cuminecare curând şi desc. 

Legea pozitivă divină care obligă pe fiecare creştin 
să se împărtăşească în primejdie de moarte, îi pri- 
veşte şi pe copii: »E absolut detestabil, spune nu: 

mitul decret, abuzul de a nu administra viaticul şi un- 
gerea din urmă copiilor cari au ajuns la anii priceperii 
şi de a-i înmormânta după rânduiala îngropării copii- 
lore, 

Ca copilul să fie în situaţia de a primi sf. Cumine- 
care în acele clipe din urmă, ajunge să ştie deosebi 
pâinea euharistică de pâinea comună și să ştie să-l 
cinstească pe Domnul. Nimic altceva. Cine ar putea 
spune la ce grad de fericire poate să ajungă un copil 
ca acesta, sfinţit şi numai de o singură împârtăşanie! 
Ce slavă pentru Dumnezeu însuşi, care în îelul acesta 
e cunoscut şi iubit într'un chip mai desăvârsit de un 
cetăţean ceresc! Tocmai pentru aceasta un preot cu- 
cernic ar trebui să grijească ca toţi copilaşii din pa- 
rohia sa, chemați la cer, să nu ia sborul spre această 
patrie fericită fără a îi provăzuţi cu aceasta hrană în- 
tăritoare. Va putea atunci cere şi aştepta dela aceste 
suflete îngereşti, în schimb, rugăciuni şi ajutor pentru 
întoarcerea şi perseverenţa în bine a celor adulţi. Nu 
se cere la aceasta decât puţin spirit de credință! 

_Ti priveşte apoi pe copii şi cealaltă lege divină, 
determinată de biserică prin can. XXI al Conc. IV din 
Lateran la 1215, confirmată şi de Conc. Tridentin: de 
a se împărtăşi în fiecare an la Paşti, Este drept că 
can. 12 al Codului de drept bisericesc, prin un aşa zis 
„presumplio iuris,“ care nu admite probă contrară, 
stabileşte anul al şaptelea al vieţii ca limită la care începe 
uzul raţiunii, şi prin urmare ca limită, după care sun- 
tem obligaţi la observarea legilor comune ale Bisericii. 
Aşa, dacă un copil care Joi împlineşte 7 ani, în Du- 
mineca precedentă era scutit, în următoarea însă, este 
obligat să asculte Liturghia. In schimb, pentru cumi- 
necarea de Paşti, vârsta priceperii este aceea în care 
copilul începe să se gândească, adeca pela anul 7 
al vieţii, ceva sub, ori ceva peste acesta. Aici deci nu 
mai are loc acel »presumptio iuris< amintit, ci dacă 
copilul pricepe la 6 ani se anticipă, dacă pricepe la 8 
ani se amână obligaţiunea de a împlini această po- 
runcă a cuminecării de Paşti. Insă dela un copil care 
nu e pe moarte, se înțelege că se aşteaptă o mai bună 
pregătire. Dreptul canonic tot în canonul citat stabile- 
şte şi care este aceasta pregătire: să cunoască miste- 
rele principale ale credinţii, potrivit gradului de inteli- 
“genţă şi să se apropie de sf. cuminecare cu aceea 
evlavie de care e capabil la vârsta lui. Urmează deci, că 
un copil admis la sf. Cuminecare la vârsta de 12 ani, 
conform obiceiului vechiu, dinainte de 1910, dacă pri- 
„cepe la 7 ani atunci a călcat porunca de 5 ori, dacă 
pricepe la 8 ani atunci numai de 4 ori. A cui este 
vina ? De obicei nu a lui, ci a acelora cari sunt răs- 
punzători pentru creşterea copilului, adeca parohul şi 
părinţii. lată tot ce_ prevede rânduiala Bisericii în 
- această privință. 

Când la 8 August 1910, Piu X publică decretul 
»Quam singulari«, impresia pe care o produse îu variată, 
Mulţi îl primiră cu bucurie, văzând în el un leac po- 
tivit şi de mult aşteptat împotriva avalanşei răului ce 
bântuia şi un foarte bun factor de îormare religioasă 
şi morală a copilului. Alţii în schimb, erau neîncreză- 
tori şi îi opuseră la început o oarecare împotrivire. 
Aşa trebuia să îie. Decretul lui Piu X era opera lui 
Dumnezeu, în urmare oamenii trebuiau să-i »zică îm- 
potrivă«, Şi astăzi mai dăinueşte la mulţi dintre ai 
noştri vechea prejudecată: »copiii nu înţelege. Sunt 
ultimele urme ale jansenismului, 

Cu excepţia sacramentului căsătoriei, pentru forma 
lui de contract, absolut vorbind, e necesară priceperea 

pentru a primi sacramentele şi a obține efectul lor. 
Botezul se dă celor nou născuţi, Mirul la îel, cel pu- 
țin în Biserica noastră, deslegarea se dă şi celor ce 
sunt în agonie, ori sunt în nesimţire. Toţi aceştia nu 
pricep! Cum primesc dară tainele ? Aceste semne sen- 
sibile ale harului, produc efectul »ex opere operato«, 
adecă automatic, cu un termen mai pe înțeles. Pentru 
a obţine harul unei fapte bune e de lipsă ca să fim 
noi aceia cari o săvârşim. Dar în Taine, ajunge să nu 
punem piedecă: voinţa contrară ori păcatul. Să ni se 
îngăduie o asămânare: se învârte, prin ritul extern, 
conectorul şi în aceeaşi clipă se aprinde lampa haru- 
lui dumnezeesc în suflet. Din aceasta pricină odinioară 
se împărtăşeau copiii şi înainte de anii priceperii, cum 
ne spun Sfiinţii Părinţi. Dacă astăzi se cere să aibă 
vârsta priceperii, aceasta e pentru o lege pozitivă a 
Bisericii, datorită unor motive înțelepte. 

In sfârşit ce ştiinţă se aşteptă dela ei? Biserica nu 
cere decăt să cunoască misterele principale ale credin- 
ței şi pregătirea evlavioasă. Şi acestele poate înțelege 
un copil de 6—7 ani. La sate ce e drept, desvoltarea 
înțelegerii e ceva mai tardivă, fiindcă nu e ajutată. 
Dar la oraşe, unde copii au cercetat grădiniţa, ştiu să 
numere, să scrie, să citească, nu e aşa. Dacă fac vre'o 
ştrengărie ştiu s'o ascundă, dacă sunt dojeniţi ştiu să 
se apere, să se scuze,ba să nege chiar. Şi atunci nu 
vor ajunge să priceapă că există un Dumnezeu în trei 
persoane, că Isus a murit pentru noi şi că în sf. Eu- 
haristie Isus e de faţă, nu ca într'un tablou, ci el în- 
suşi, viu şi real şi că trebue să-l iubim. 

Copilul nu va avea o minte reflexivă să o prezinte 
lui Isus din Sf. Euharistie, dar are o inimă capabilă 
să-l iubească. Mai mult înţelege un adult, care se 
spovedeşte şi cuminecă, ca să satisfacă sfăruinţelor 
soției sale, apoi după ce s'a împărtăşit, dă câteva târ- 
coale prin Biserică şi iasă ca şi cum nimic nu s'ar fi 
întâmplat ? Şi pe noi de multe ori ne impresionează 

extraordinar de mult aceste lucruri. Ei bine, numai de 
copii să ne fie groază? Să nu fim atât de severi cu ei. 
Să-i lăsăm să meargă la Isus, curând şi des, căci lor 
li-e făgăduită împărăţia cerurilor! 


— Pelerinaj naţional român la Roma; Sub 
înaltul patronaj al I. P. S. Sale Dr. Valeriu Traian 
Frențiu, în vederea expziției mondiale a presei cato- 
lice din Vatican, Păr. Can. Dr. A. L. Tăufua organizat 
un pelerinaj românesc la Roma şi Italia. Ceata celor 
ce au luat drumul Romei Eterne, în 7? Mai crt. o 
formează 62 de pelerini. 

Un itinerariu bogat şi variat prevede un program 
şi mai bogat şi mai variat pentru 'norocoşii pelerini. 
Jimbolia — Postumia— Veneţia— Lido —Padova-- Florenţa 
—Roma,. Aci între multe altele: asistarea la solemni- 
tatea deschiderii expoziţiei mondiale a presei catolice; 
audienţă la Sf. Părinte ; vizitarea Vaticanului ; excursie 
la Napoli; pe insula Capri şi la Pompei. Apoi Roma— 


Milano—Postumia— Jimbolia. Greu de urmărit, dar cu , 


atât mai plăcut pentru cei plecaţi sub oblăduirea I.P. 
S. nostru Episcop. 

Şi suntem siguri că norocoasa ceată, cu greu se 
va despărţi de »maica Roma cea bătrână» şi de mult 


admiratele îrumseţi ce se deschid ochiului cercetător - 


de pelerin, în țară şi capitala fraţilor noştri italieni, 
" Dumnezeu să-i ocrotească în pacel 

Expoziţia mondială a presei catolice 
Cuvântul Sfântului Părinte 


La Congresul Presei Catolice din Bruxelles, în 
1933, s'a luat hotărîrea de a se ţine viitorul congres 
al presei catolice, în 1936, la Roma, deoarece în acest 
an se împlineşte a 75-a aniversare dela aparaţia co- 
tidianului »semioficios« al Vaticanului, L'Osservafore 
Romano. La pelerinajul ziariştilor catolici în anul sfânt 
la Roma, s'a exprimat dorinţa de a se organiza cu 
acest prilej şi o expoziţie mondială a acestei prese, 
Expoziţia, omagiu filial al întregei prese catolice din 
lume adus Si. Părinte Piu XI, care prin enciclica Re. 
rum omnium l'a proclamat pe Si. Francisc de Sales 
de protectorul ceresc al ziariştilor catolici, »răspândi- 
torii credincioşi ai cuvântului pontifical«, avea să fie 
documentarea, ilusfrarea și proslăvirea activității ca- 
tolice, pe ferenul presei cotidiane şi periodice. 

Dublu era scopul acestei expoziţii. 

Cel dintâi ca sâ adune în casa Părintelui creşti- 
nătăţii pe ziariştii, publicişiii şi editorii catolici, ca să-şi 
expune rodurile ostenelelor lor şi să afle în aceasta 
o icoană fidelă a tuturor iniţiativelor mai de seamă 
şi a rezultatelor obținute, în afară de o meritată re- 
cunoştinţă, învățături îolositoare pentru un ulterior 
progres şi un nou îmbold pentru jertfe tot mai ge- 
neroase. 

Al doilea scop era să trezească interesul cato- 
licilor pentru marea probleamă a presei lor proprii, 
organul de propagandă a gândirii lor, armă uşoară, 
dar puternică şi neapărat de lipsă pentru lupta zilnică 
a vieţii de azi. 

După o muncă de doi ani s'a înfăptuit dorinţa şi 
gândul acesta uriaş. Au luat parte la ea 45 de na- 
țiuni europene şi din America şi 53 de regiuni din 
Asia, Africa şi Oceania. Expoziţia e o galerie a zia- 
relor, revistelor şi periodicelor, organe ale activităţii ca- 
tolice pe terenul presei. E alcătuită ca să ne repre- 
zinte în chipul cel mai intuitiv şi sugestiv, funcţionarea, 
importanţa, şi necesitatea presei cafolice, precum şi 
munca pe care aceasta a desvoltat-o şi trebue s'o 
desvoalte pentru apărarea Bisericii şi pentru răspân- 
direa moralei şi a gândirii catolice din lume. Sunt ară- 
tate apoi progresele tehnice şi desvoltarea istorică a 
presei. 

Locul de frunte însă, îl ocupă problemele etice, 
pe cari ziarele şi revistele ni le prezintă cu diferite 
ocazii. Şi ne prezintă, aceasta Expoziţie, mai ales presa 
cotidiană şi periodică, întru cât ele ne reoglindesc 
viaţa catolică contimporană. In 12 |. c. Si Părinte, în 
prezența unui public select, format din cei ce aparţin 
curții papale, Colegiul Cardinalilor, Corpul diplomatic 
acreditat pe lângă Sf. Scaun, reprezentanţii comitetelor 
naţionale pentru organizarea expoziţiei şi a câtorva 
demnitari, a deschis Expoziţia. După ce Contele Dalla 
Torre, directorul lui »L'Osservatore Romano< îşi citeşte 
cuvântarea omagială, Sî. Părinte ia cuvântul. 

Mulţumeşte întâi tuturor acelora cari s'au ostenit 
pentru realizarea acestui gând măreț, şi salută pe cei- 
ce sunt de faţă la aceasta expoziţie inaugurală. 

Aminfeşte „dureroase absenfe, cari în felul lor 
Ne fac și mai simțit prezente două mari fări, două 
mari popoare: una vasta și greu încercala Rusie — 
căci o adevărată furoare de ură împotriva lui Dum- 
nezeu a disfrus și mai distruge și acum tot ce apar- 


fine religiei şi în deosebi religiei catolice : totul, afară 
de nebiruita credință şi adevăratul, admirabilul eroism, 
care dă, se poate spune zi de zi, noui şi slăvite ca- 
pitole martirologiului. Cealaltă, Germania în deosebi 
cunosculă şi dragă Nouă, fiindcă împotriva oricărei 
drepfăți şi adevăr, prin voife identificări artificiale şi 
confuzii între religie şi politică, nu se admite să 
existe o presă catolică. Şi într'unul şi într'altul loc 
i se face presei catolice cinstea de a se teme de 
puterea şi tăria ei : și înfr'unul şi în celalalt loc se 
face ceea ce bine s'a numit, cinsfea dată adevărului, 
negațiunea și împolrivirea“, 

Felicită pe organizatori. Are un cuvânt de recu- 
noştință părintească pentru toți cari au contribuit la 
înfăptuirea ei. 

Nu vrea apoi, şi crede că ar avea oarecari re- 
muşcări, să piardă un prilej ca acesta, pentru a nu 
spune un cuvânt pe care toţi îl aşteaptă drept încura- 
jare şi pentru ca să-l lanseze prin uriaşele rotative. Alege 
câteva lucruri asupra cărora crede că e nevoie să re- 
cheme atenţiunea ziariştilor în primejdiile ceasului de 
faţă, sigur că “âceşti buni fii vor reveni asupra lor. 


„Cel dintâi pericol, cel mai mare şi general este 
comunismul sub foate formele și gradele sale. El 
amenință totul, întinde curse în ascuns și atacă fă- 
fiș: demnitatea individuală, sfințenia familiei, ordinea 
şi siguranța conviețuirii civile şi mai presus de toate 
religia, mergând până la negațiunea fățişă şi orga- 
nizală, până la lupta împotriva lui Dumnezeu, şi 
mai ales a Religiei Catolice și a Bisericii Catolice. 
O bogată şi răspândită literatură aşează în plină şi 
sigură lumină un asemenea program : ajung pildele 
practicate ori încercate în diferife țări (Rusia, Mexic, 
Spania, Uruguai, Brasile). 

Pericol mare, fofal și universal. Liniversalitate, 
mereu şi pe faţă proclamată şi invocată, căutată 
și promovată prinir'o propagandă pentru care nu se 
cruță nimic. Şi mai primejdioasă când, după cum 
face mai nou, ia alitudini mai puțini violente și în 
aparențe mai puţin nelegiuite peniru a pătrunde 
în cercuri mai greu accesibile şi a obține — cum 
din nenorocire obține — complicități de necrezul, 
ori cel puțin tăceri şi toleranfe de nepre[uit folos 
pentru cauza răului și de funesfe urmări pentru cauza 
binelui“, zi 
Părintele comun e profund îndurerat şi preocupat 
de aceasta mare primejdie ce ameninţă lumea şi care 
deja a pricinuit mari stricăciuni mai ales în Europa. 
Nu încetează a semnala primejdia pe care mulţi o 
ignorează ori nu vor să o recunoască, ca iminentă. 
Insemnează „a lucra şi a aplana căile şi a uşura 
biruința semnalatei primejdii, tof ceea ce lasă de do- 
rit și lipsește apărării moralității publice şi reme- 
diului împotriva acelui neopăgânism, căruia imo- 
ralitatea i se aliază atât! de uşor şi în chip aproape 
inevitabil, fie chiar și sub spoiala rafinatei civilzaţii - 
materiale“. In aceste vremuri tulburi şi pline de 
grave primejdii indică Biserica Catolică ca singura 
păstrătoare a creştinismului adevărat şi genuin. Şi în 
Biserica Catolică nu poate să nu indice ca mijloc, din 
cale afară providenţial, Acţiunea Catolică, care în tre- 

cut a fost puternică colaboratoare a apostolatului ierar- 
hic în evanghelizarea lumii păgâne. 'Arată apoi profunda 
greşală pe care o săvârşec unele state chiar şi numai im- 
piedecând libera desvoltare a bisericii, renunțând prin 
aceasta la cele mai preţioase ajutoare pe cari ea singură 


poate să le dea siguranţei publice, păcii adevărate şi bine- 


lui obştesc. Sfârşeşte apoi împărtăşind Binecuvântarea 
Apostolică tuturor acelora pe cari îi reaminteşte în 
fugă: Guverne şi Miniştrii, Magistraţi şi Funcţionari, 
Persoane oficiale şi private, Episcopi şi Preoţi, Că- 
lugări şi Mireni, Scriitori, Muncitori tehnici şi manuali. 

O Binecuvântare specială împărtăşeşte Expoziţiei cu 
gândul ca această întrunire îrăţească să fie preludiul 
unei adevărate păci europene şi mondiale. 

„Sfrigătului înfricoşător a celor fără Dumnezeu, 
Expoziţia Noastră îi răspunde cu încrezătoarea și a- 
fectuoasa rugăciune liturgică din timpul Paştilor : „ră- 
mâi cu noi Doamne, căci s'a plecat ziua.“ Un trist 
amurg, ce pare prevestirea unei nopți și mai iriste, 
se lasă peste lumea întreagă: rămâi cu noi, căci - 
afunci şi în întunecime ne va străluci şi ne va po- 
vățui lumina ta: rămâi cu noi Doamne!“ 











Presa periodică în România. 


SCHEMĂ 


pentru un studiu asupra Presei Periodice catolice și necatolice din România. 


I. INTRODUCERE GENERALĂ, 


1. Condiţiile generale ale Țării, Date 
„Sfatistice asupra populației şi densi- 
tatea ei. Statistica confesiunilor reli- 
gioase. Regimul politic şi principalele 
partide. Cele mai însemnate legi în 
vigoare asupra libertății şi reglemen- 
tării presei periodice. 
Condiţii generale. România, în urma  întregirii 
din 1918, are o întindere de 294.967 kilometri patraţi. 
Ca mărime e, deci, între ţările europene de categoria 
a doua, | 
E o ţară, prin excelenţă, agricolă. Posedă, însă 
şi remarcabile începuturi de industrie şi comerţ: pe- 
trol, sare cherestea, metale, etc. Sub aceste raporturi, 
prezintă mari posibilităţi de evoluţie ulterioară. 
Populaţia şi densitatea. Numărătoarea din 1930 
arată că România ocroteşte, în total, 18.026.000 de 
locuitori. Aceştia ne înfăţişează următorul tablou etno- 
grafic : i 


Români ...... 13.160.000 
Maghiari . ..... 1.388.000 
Evrei ........ 822.000 
Germani ....... 770.000 
Ruteni ........ 469.000 
Bulgari ....... 378.000 
2. III SIRE SR E 324.000 
Turci ..... „234.000 
Alte neamuri . . . . . 469.000 
R (Sârbi, Poloni, Armeni, etc.) 


Densitatea populaţiei e de 66 de locuitori pe 1 
km?. Ar putea să fie cu mult mai mare; cel puţin dă 
două ori atâta. 

Statistica confesiunilor religioase ne arată ur- 
mătoarele _ciîre: 


Ortodocşi ......... „13.067.000 
Uniţi (catolici de rit românesc). 1.350.000 
Catolici de rit latin . 1.200.000 
Calvinişti . .,....... 717.000 
Luterani. ...... 360.000 


de ÎI. GEORGBSCU. 
Unitarieni (Anti-trinitari). . . . 72:000 
Mozaici . . . . 984.000 
Muzulmani. ......, ă 234,000 
Armeni Gregorieni ,..... 60.000 
Alte secte, ......... 82.000*) 


Regimul politic şi principalele parlide- de guver- 
nământ. România e monarhie constituţională. Ea are 
regim parlamentar cu două camere: Adunarea Depu- 
taţilor şi Senat. Acest regim se întemeiază pe suira- 
giu universal, egal, secret, cu reprezentarea minori- 
tăţilor electorale. A 

Principalele partide de guvernământ sunt: Parti- 
dul Naţional Liberal, sub preşedirţia d-lui Constantin 
I. C. Brătianu, acum la cârma ţării; Partidul Naţional 
Ţărănesc, sub preşedinţia d-lui lon Mihalache, mai 
înaite sub a d-lor Alexandru Vaida-Voevod şi luliu Ma- 
niu ; precum şi Partidul Poporului, sub preşedinţia ma- 
reşalului Alexandru Averescu. Aceste trei partide s'au 
perândat, aproape excluşiv, la cârma ţării, din:1918 
încoace, 

Alte partide politice sunt: cel naţional creştin de 
sub conducerea d-lor Alexandru C, Cuza şi Octavian 
Goga ; cel liberal de sub conducrea d-lui George |. 
Brătianu ; cel agrar de sub conducerea d-lui Grigorie 
lunian ; uniunea de sub conducerea d-lui Constantin Ar- 
getoianu ; cel maghiar de sub conducerea contelui 
Bethlen Gyorgy; cel german de sub conducerea d-lui. 
Fabricius; cel evreesc de sub conducerea d-lui Ţeo- 
dor Fischer, etc. | 

Lege specială, pentru Presa Periodică, nu există, 
în România. Acum e vorba să se aducă o asemenea 
lege. 

*) Pentru a soluţiona contradicţiile aparente ale acestor 
date statistice, trebue să se ştie că nu toţi ortodocşii sunt de 
origine etnică românească, precum nici Românii nu sunt toţi: 
ortodocşi. Uniţii, însă, cu excepţia a 60.000 de Ruteni greco- 
catolici, toţi sunt Români, reprezentând astfel, sub raport con- 
fesional, biserica naţională cea mai bine închegată, Aceeaşi 
observaţie e de făcut la Evrei. O statistică bisericească din 
1934 arată 1.685.000 de Români uniţi. De aici, necesitatea in- 
dişcutabilă a celor două statiştici: religioasă şi etnică, 

In lipsa unei asemenea legi, hotăritoare sunt ar. 
ticolele 5, 25, 26 şi 105 din Conâtituţia dela 1933, 

lată aceste articole: 

»Art, 5. — Românii, fără deosebire de origină 
etnică, de limbă sau de religie, se bucură de liberta- 
tea conştiinţei, de libertatea învățăniântului, de liber- 
tatea presei, de libertatea întrunirilor, de libertatea de 
asociaţie şi de toate libertăţile şi drepturile stabilite 
prin legi. (Art, 5, Const, 1866). 

Art, 25. — Constituţiunea garantează tuturor li- 
bertatea de a comunica şi publica ideile şi opiniunile 
I9r prin grai, prin stris Şi prin presă, fiecare fiind 
răspunzător de abuzul acestor libertăţi în cazurile de- 
“terminate prin codicele penal, care nici într'un caz nu 
va putea restrânge dreptul în sine. | 

Nici o lege excepțională nu se va putea înființa 
în această materie. | | 

Nici cenzura, nici o altă măsură preventivă pen: 
tru apariţiunea, vinderea sau distribuţiunea oricărei 
publicaţiuni nu se va. putea înfiinţa. 

Nu este nevoe de autorizaţiunea prealabilă a nici 
unei autorităţi pentru apariţiunea oricărei publicajiuni, 

Nici o cauţiune nu se va cere dela ziarişti, scrii- 
tori, editori, tipografi şi litografi. 

Presa nu va îi pusă niciodată sub regimul aver- 
tismentelor. i 

Niciun ziar sau publicațiune nu va putea îi sus: 
pendat sau suprimat, 

Orice publicaţiune periodică, de orice natură, va 
trebui să aibă un director răspunzător, iar în absenţa 
acestuia, un redactor răspunzător. Directorul şau re- 
dactorul vor trebui să se bucure de drepturile civile şi 
politice. Numele directorului şi numele redactorului vor 
figura vizibil şi permanent în fruntea publicaţiunii. 

Inainte de apariţiunea publicaţiunii periodice, pro- 
prietarul ei e obligut a declara şi înscrie numele său 
la tribunalul de comerţ. 

Sancţiunile acestor dispoziţiuni se vor prevedea 
prin legi speciale. (Art. 24. Const. 1866). 

Art. 26. In ce priveşte publicaţiunile neperiodice, 
răspunzător de scrierile sale este autorul, în lipsa ace- 
stuia editorul ; patronul tipografiei răspunde când au- 
torul şi editorul nu au fost descoperiţi. 

La publicaţiunile periodice responsabilitaiea o au: 
autorul, directorul sau redactorul, în ordinea enumerării. 

Proprietarul în toate cazurile, este solidar răspun- 
zător de plata despăgubirilor civile. 

Delictele de presă se judecă de juraţi, afară de 
cazurile aci statornicite, cari se vor judeca de tribu- 
nalele ordinare, potrivit dreptului comun: 

a) Delictele ce s'ar comite împotriva Suveranilor 
țării, Principelui Moştenitor, membrilor Familiei Regale 
şi Dinastiei, Şefilor Statelor Străine şi reprezentan- 
ților lor; 

--b) Îndemnurile directe la omor şi rebeliune, în 
cazurile când nu au fost urmate de execuţiune; 

c) Calomniile, injuriile, difamaţiile aduse particu- 
larilor sau funcţionarilor publici oricari ar fi atinşi în 
viața lor particulară sau în cinstea lor personafă; 

Arestul preventiv, în materie de presă, este in- 
terzis, (Art. 24, Const. 1866 şi 1884). 

Art. 105. Juriul este statornicit înt toate materiile 
criminale şi pentru delictele politice şi de presă, afară 
de cazurile statornicite prin Constituţiunea de faţă, 

Acţiunea pentru daune. interese, rezultând din fapte 
şi delicte de presă nu se poate intenta decât înaintea 
aceleiaşi jurisdicțiuni de competinfa căreia este delic-. 
tul. (Art, 24 Const. 1866 şi L. 8 lunie 1884), - 

Potrivit acestor prevederi ale nouei Constituţii 
Româneşti, delictele de presă (ditamaţii, injurii, calom- 
nii) se judecă de juraţi. Codul penal românesc, cu pre- 
vederile necesare în această privinţă, e împrumutat, 
în mare parte, din codul penal îrancez din 1810, pre- 
cum şi din cel prusian dela 1851, î; 

În timpul din urmă se discută nevoia unei legi 
pentru garanţia şi reglementarea libertăţii de a răs- 
pândi idei şi opiniuni. (Va urma). 








Serbări unioniste 
în Apus. 


Trista desbinare între apusul şi rasăritul creşti- 
nesc, poate îi lecuită numai cu colaborarea ambelor 
părți. Este ştiut, cât de mult şi cât de sincer, capii 
bisericii catolice au stăruit în îndrumarea, de toţi do- 
rită, a unirii Bisericilor. 

Un frumos avânt a luat fără'ndoială, gândul ne- 
precupeţit al refacerii unităţii creştine, sub pontiticatul 
actualului Sf. Părinte, Piu XI-lea. 

Noul suflu de unire se manifestă, nu odată, în 
cadre sărbătoreşii, & 

Aşa în 27 Octomvrie 1933 a avut loc în colegiul 
filozotic al PP. lezuiţi la Pullach, Bavaria, o solemnă 
liturghie după ritul S. loan Gură de Aur în limba 
slavă veche. In 26 Aprilie a. c. Păr Novicoff. din So- 
cietatea lui Isus, prof. la Seminarul pontifical răsări- 
tean din Dubno în Polonia a fost oaspele marelui 
colegiu al PP. lezuiţi la Val/kenburg în Olanda şi a 
celebrat acolo o liturghie în acelaş rit cu aceeaşi limbă 
slavă. [a ziua precedentă sf. liturghii a avut loc o in- 
strucţivă conferinţă despre ceremoniile răsăritene. Al- 
tarul marei capele a colegiului era schimbat după ri- 
tul răsăritean. Chiar un iconostas s'a improvizat după 
putinţă. În cadrul impresionantei liturghii s'au împărtă- 
şit sub ambele specii 30 de diaconi din societatea lui 
Isus. Predicatorul zilei vorbeşte despre însemnătatea 
mare a sf. Uniri. In după masa aceleeaşi zile, ca bucuria 
să fie deplină, se aranjează o neuitată serbare, cu 
cântece răsăritene liturgice, cu poezii de ale lui V/a- 
dimir Soloviețf, marele filozof catolic al Rusiei şi cu 
o conierință despre cauzele desbinării şi urmările ei. 

Urmarea strădaniilor curate, n'a întârziat: -o vie 
însufleţire cu interes suprafiresc pentru activitatea 
spre folosul sfintei şi mult aşteptatei Uniri. 


P. Felix Wiercinski, $. 1. 

Date și Documente Referitoare la Istoria Episcopiei Ortodoxe 
Române de Oradea 


IV. 


In vechea Ungarie, pe timpul dintre anii 1000—1526, 
deci până la cuceririle Turcilor, Românii din judeţul 
Bihor parte erau romano-catolici, parte greco-catolici. 
Ei toţi erau administraţi de episcopul catolic al Oradiei. 
Românii greco-catolici aveau ca superiori intermediari 
pe arhidiaconii dela Şeghişte. Este adevărat însă că 
“existau şi Români schismatici. Dar aceştia nu aveau 
nici o organizaţie. Ei erau persecutați. Nici o amintire 
nu există, că aceştia în Bihor să îi fost avut episcop 
sau protoprezbiter. 

După desfiinţarea Episcopiei Catolice de Oradea, 
este adevărat, că sub înfluinţa Calvinismului, în judeţul 
Bihor principele Râk6czy |. numeşte cu data de 30 
Sept. 1641 pe Avram de Burdan episcop calvinesc*) 
al Românilor din județul Bihor. Acestuia îi urmează 
tot ca episcop calvinesc-român Petre de Ciuciu, numit 
fiind prin decretul principelui Gheorghe Râkâczy II. cu 
data de 15 Dec. 1648. Dar aceşti episcopi calvineşti 
nu au nimic de a face cu »drept măritoarea Biserică 
a Răsărituluic. 

Turcii cucerind Bihorul şi jurul îl administrează 
ca un paşalâc în tot timpul din a. 1660 până la 1692. 
In acest interval, în anul 1664, se abate pe aici un 
episcop sârbesc, cerând dijmă dela popor, pe motivul 
că el este trimis de patriarhul dela Constantinopol. 
Poporul dela Aleşd şi Beiuş l-a gonit pe acest episcop 
nevoind al recunoaşte, pe motivul că era sârb şi pe 
motivul, că ei deja se lăpădaseră de sfintele icoane şi 
se făcură Calvinişti. 

Este adevărat, că sub stăpânirea Turcilor, în Bi- 
kor veneau mulţi comercianţi greci din Balcani. Aceştia 
aduceau cu ei şi preot ortodox grec, care le făcea 
slujbă. După izgonirea Turcilor din cetatea Oradiei, 
deodată cu armatele cuceritoare se aşează aici şi îa- 
milii sârbeşti, care veniră de pe la lpek cu patriarhul 
Arsenie Cernoevitz. Am menţionat şi numele unui 
episcop sârb Ephrem Bannyanin, care a fost reparti- 
zat cu funcţia pentru cetatea Oradea şi Agria. Dar din 
documentul ce va urma, vom vedea clar ca şi lumina 
soarelui că acest episcop al Sârbilor nu şi-a pus pi- 
ciorul în Oradea niciodată. Ce-i mai mult se poate 
constata, că el a plecat**) la Roma şi a primit unirea 
cu Biserica Romei cea Catolică. 

Se mai aminteşte, ca episcop ortodox, de Oradea 
numele unui pseudo-episcop Petre Cristofor***) sau 

*) Dr. Jacob Radu: Istoria Diecezei Române-Unite a 
Orăzii- Mari. Tipogr. Ateneul Oradea 1930 pag..8. 

:**) „Vestitorul“ revistă de cultură refigioasă Oradea nu- 
mărul din Noemvrie 1934. pag, 6. şi „Statistica delle chiese Orieu- 
tali*, Tip. poliglotta Vaticana, Roma, 1932, la istoricul Bisericii 
Româneşti, 


***) Dr. Jacob Radu : Istoria Diecezei Române Unite a 
Orăzii-Mari tip, 1930 la pag. 23. 


Affatim. Acesta însă nu ştim că cine este, cine l-a 
numit episcop. Numele lui nu este menţionat în şirul 
episcopilor români din cartea lui Nicolae Iorga”). 

Despre el glăsueşte numai un singur preot de pe la... 
Beliu, care răspunzând episcopului greco-catolic Me- 
letie Covaci, despre consacrarea sa, spune că este 
sfințit de către Petre Cristofor, vlădica Oradiei pe la anul 
1712. Acest răspuns este cuprins în »Catalogul visi- 
taţiunilor canonice«, făcut de episcopul greco-catolic 
Meletie Covaci în anul 1752 şi este redat de V. Bu- 
nyitay în »A Bihari Olâhok vallăs-uniGja« la pag. 62. 

Se poate că popa dela Beliu a spus acest nume, 
să scape cu o minciună de vizitaţia canonică a epis- 
copului Meletie; dar se poate că într'adevăr a îost 
blagoslovit de acest »pseudo-episcop«, care va îi îost 
în trecere la Oradea timp de câteva săptămăni, ceea 
ce însă nu înseamnă că el ar îi fost episcop ortodox 
de Oradea. Un lucru însă este sigur! Tot ce s'a pet- 
recut. la Oradea, dela stăpânirea Turcilor încoace (1692) 
este cunoscut clar din documentele dela municipiul 
Oradea şi a judeţului Bihor. Dar numele obscur al 
lui Petre Cristofor »ca episcop român ortodox de Ora- 
dea« nu există nicări: nici în acte, nici în bibliografia 
Bihorului: decât în catalogul de vizitaţii canonice, 
menţionat între împrejurările deja enarate. 


* 
E E 


Asupra acestor date am stăruit mai mult pentruca 
să scot din rătăciri pe unii scriitori, cari au dus în 
eroare opinia publică 'arâtând, că Românii ortodoxi ar 
fi avut episcopi ortodocşi orientali aici la Oradea, 
ceea ce este întru adevăr o afirmaţie greşită şi lip- 
sită de orice temeiu istoric. | 

Românii greco-ortodoxi au întrat în relaţii reli- 
gioase cu Grecii şi cu Sârbii pentrucă voiau să aibă 
drepturile Bisericii orientale ortodoxe, ce li-s'au dat 
Sârbilor veniţi cu patriarhul Arsenie Cernoevitz, de 
către împărații 'dela Viena şi cari erau cuprinse în 
diplome şi în Regulamentul popoarelor ilirice, ceea 
ce este**) analizat temeinic în enciclopedii şi în scrieri. 


Despre acest fapt vorbeşte şi documentul, 
P. Dejeu 


*) N. Iorga: Istoria Bisericii Româneşti Vol, Î. pag. 321— - 
374. Tip. Vălenii de Munte 1999, 


**) Dr. C. Dlaconovich : Eaciclopedia Română Vol. l. pag. 
382—387 etc, Sibiu 1898, 

At. Marinescu : Viaţa si operele lui Petru Maior, discurs 
de recepţie la Academia Română. Bucureşti 1381. 

Dia Colecţia lui Hurmuzaki, ce va urma în întregime îatr'un 
număr viiţor al „Vestitorului“. 

Mare praznic la Drăgeşti. 


Cu ajutorul Bunului Dumnezeu pe ziua de 
14 lunie va fi gala biserica Mânăstirii fran- 
ciscanilor români uniţi din Drăgeşti, în care 
zi se va face şi sfinţirea ei şi se va inaugura 
întâiul pelerinaj la sfântul Anton de Padua. 

Dumnezeu a dat un privilegiu deosebit 
sfântului Anton şi vrea ca prin el să facă ne- 
numărate minuni în folosul celor ce aleargă 
la ocrotirea iui, 

Acesta e motivul că în toată lumea sfântul 
Anton e cunoscul și cinstit nu numai de ca- 
lolici ci şi de acatolici, până chiar şi de evrei 
şi de urci. 

Și în poporul nosiru evlavia către s/ântul 
Anton e foarle răspândită, căci am putea 
spune, că nu e biserică unde să nu se afle 
icoana acestui sfâni. 

Penlru a deștepta şi mai mul! evlavia cre- 
dincioşilor, şi pentru ca binefacerile marelui 
laumaturg să se reverse şi mai îmbelşugate 
asupra poporului nostru, Biserica Mănăstirii 
franciscanilor din Drăgesti va fi de acum 
înainte locul de rugă la sfântul Anton de Padua. 
n această biserică se află o icoană frumoasă 
a sfântului Anton şi moaştele lui, aduse 
din Padua. Pelerinajul e holărit pe întâia Du- 
minecă după 135 lunie din fiecare an. 

Invităm pe toți evlavioşii marelui sfânt la 
sfințirea bisericii şi la pelerinajul ce se va line 
anul acesta Duminecă 14 lunie.*) 


*) Din sursă particulară suntem informaţi că Sf. Părinte 
a binevoit a acorda indulginţa plenară „toțies guoties“ celor ce 
vor cerceta acest nou sanctuar în numita zi. NR. 








CRONICI 


— Personale. In 30 IV a.c. 1. P. S. Sa Dr 
Valeriu Trăian Frențiu, însoţit de Păr. Dr. Gavril Stan, 
a plecat la Roma. Excelenţa Sa patronează pelerinajul 
românesc, despre care vorbim în altă parte a revistei 
noastre. 

In ziua de 10 Mai |. P, S. Sa a oficiat în faţa 
notabilităţilor de pe lângă Vatican şi Quirinal şi a 
unui select grup de prieteni nouă, un 7e-Deum, în 
biserica Română-Unită din Roma. In 12 Mai crt. a 
asistat la inaugurarea expoziţiei mondiale a presei 
catolice. 1; P. $. Sa se reintoarce odată cu pelerinii 
români. 

Plecat cu bine, dorim reîntoarcerea bunului no- 
sfru Archipăstor cu pace! 

— Adunarea generală a AGRU-lui Cate- 


_dralei. In Duminica Tomii, după statute, s'a ţinut adu- 


narea generală a AGRU-lui Catedralei în sala festivă 
a Şcoalei norm.rom. unite. Este a cincea etapă în viaţa 
plină de realizări a organizaţiei acesteia. Cum era de 
aşteptat, a şi arătât, într'un raport concis, rezultatele . 
frumoase obținute în anul de muncă 1935—36. Adu- 
narea a primit cu aplauze raportul cetit de DI Secretar 
Petru Moşneag. S'au pus în evidenţă şedinţele admi- 
nisfrative, ţinute totdeauna cu plenosul membrilor co- 
mitetului pentru organizarea internă din care reiese 
sporirea membrilor şi însuflețirea la muncă. S'a mun- 
cit cu folos şi la formarea suiletească a membrilor, 
cari în număr mare au luat parte la exerciţiile spiri- 
tuale ţinute la Catedrală şi împărtăşindu-se. 

Dar mai ales, s'a arătat activitatea agristă de lu- 
minare a credincioşilor din periferiile parohiei. Două- 
sprezece şezători cu diferite cuvântări naţionale, poezii, 
coruri, care încadrau de minune conierințele apologe- 
tice, întovărăşite cu splendide proecţiuni luminoase, 
Despre minunile dela Lourdes, Viaţa Poti! N0= 
sfru Isus Hristos etc. 


Mulțimea ascultătorilor şi aplauzele repetate au 
dovedit cu prisosință că şezătorile au venit la vreme 
şi că erau într'adevăr necesare. Anul acesa s'a re- 
marcat în activitatea acestei organizaţii şi laturea ca- 
ritativă mai intensă. Suma de 2000 lei, pe lângă alte 
ajutoare în natură împărțită săracilor, este o frumoa- 
să dovadă. 

lată ce am spicuit din darea de seamă a secre- 
tarului. Raportul casierului nu era tocmai strălucit, 
deoarece se întâmpină mari dificultăţi la încassarea 
taxelor membrilor, din care pricină la propuneri, 
S'a discutat cu interes propunerea de a se micşora 
faxele, spre a putea înscrie mai mulţi membri. Adu- 
narea a încuviințat să se intervină pe lângă biroul 
central pentru soluţionarea acestei dificultăţi. Apoi s'a 
constatat, că deşi activitatea organizaţiei e foarte îru- 
moasă, totuşi nu este ideală, Pentru a ajunge la acesta, 
asitentul eclesiastic a propus să se înceapă o campa- 
nie de formaţie sufletească a membrilor prin aşa zi- 
sul cerc de studiu agrist care să consiste în lecţii 
practice de acţiune catolică. Aceste lecţii să se ţină 
odată pe lună şi să se convoace personal membrii or- 
ganizaţiei luându'se la proces verbal în întregime te- . 
mele desvoltate, discuţiile interesante şi numele parti- 
cipanţilor. Propunerea a fost primită cu ropote de 
aplauze şi se va şi începe înfăptuirea ei chiar în luna 
viitoare, 

Cu aceasta se încheie ordinea de zi a Adunării 
generale. DI Preşedinte Dr. Savu Marta care a con- 
dus şedinţa dă cuvântul Dlui Dr. V. German, care a 
ținut o splendidă conferință despre aportul catoli- 
cismului la formarea noasfră ca români coborițari 
din coloniştii lui Traian veniţi dela Tibru - pg. aceşie 
plaiuri. Conferenţiarul a ţinut sala în adevărată ÎNC» 

dare entuziastică iar la urmă, aplauzele au izbucnit 
cu strigăte de: frăiască. 
Cântarea Luminează-te. lerusalime . .. a încheiat 


de minune lucrările adunării. 
Coresp. 











mr 


BIBLIOGRAFIE 


— Dr. Alexandru Nicolescu, „Din Natură“. Lugoj, 1935. 
Pagini 28. Prejul 13 Lei. 

Ce mult spune „natura“, aceasta cu adevărat „magna 
charta“ a omenirii, celor ce îi înţeleg câtuși de puțin a toate 
grăitorul limbaj. Fericit muritorul familiarizat cu candoarea de 
crin a acestui minunat graiu. Dar şi mai fericit muritorul care 
reflectând prin prismn propriului său suflet, nuanțele catitelate, 
ce-i imbie împărăţia curată a naturii, ştie să le impărtăşească, 
cu vorba, cu scrisul şi altora, gama vibrantă a acestor sen- 
timente, ne gândim la al 9-lea număr din „Biblioteca pentru 
clasa cultă“, cu titlul „Din Natură“, de Dr. Alexandru Nico» 
lescu, episcopul Lugojului. 

Bunul şi blândul episcop de Lugoj este „per excelleetiam“ 
un prieten al naturii, Şi aşa l-a făcut să parcurgă nu odată 
„plaiurile“ fermecate, tot atâtea „colţuri de ralu“ ale României, 
„pe jos cu tolagui unui pelerin pios doraic de a vedea şi gusta 
Meca frumuseții ţării și neamului său“ (pag. 8). 

Cartea cuprinde două părți. Una: „Foloasele ce ni le 
aduce natura“, Sunt multe şi nenumărate, Pentru toţi, Căci, în 
ultima anatiză : „Nimic uu' poata fi mai folositor, mai înălțător, 
mai innobilitator de suflet decât dragostea față de!natură, care 
redându-ne pe noi nauă înşine, ne uneşte în acelaş timp şi cu 
Dumnezeu, autorul viieţii şi fericirii noastre“ (pag. 17). A doua 
parte : „Roza“ numită de au!or aşa de plastic „Regina Florilor“, 

Cuvântul inspirat al savantului episcop, picură în suflet șin 
inimă mireasma îndrăgirii, a ceea ce se cheamă natură și de- 
schide perspective nebănuite de înalte sensuri creatoare, | 

Stilul originat. „curge maiestos ca un fluviu puternic, fără 
să ţiaă seama de diguri, stăvilare, zăgazuri“. Celui ce ar vrea 
să se convingă, îi şoptim încă două cuvinte: „7olle, lege!“ 


Vasile Bolca şi Aurel Pop: Poporul românesc (For- 
mare și drepturi asupra plaiurilor noastre străbune). 


O carte ce ne învaţă multe, 


Chiar la început: bunăințelegere şi colaborare în spiritul 
dragostei îrățeşti, — Doi distinşi profesori dela Școala Normală 
Unită, nu pregetă să-şi întindă frăjeşte mâna ca din puteri 
unite, să răsară o lucrare cât mai desăvârşilă şi utilă. — Fru- 
mos şi rar în zilele de azi. 

Apoi: cum se clădeşte o adevărată şi solidă temelie su- 
fletească pe care să se poată bizui toți celor ce li-e drag vii- 
totul unui neam, — Nu pria minciuni, nu prin falsuri; muşama- 
lizări ori tăcari condamnabile, ci prin dreptate și adevăr, Ade: 
vărul îl propune această carte şi încă adevărul istoric ee arată 
un aspect din trecutul acestui neam românesc — Începe cu 
aşezarea și formarea poporului românesc, descriind tot proces 
de formare şi rezolvând probiema continuității elementului ro- 
mânesc pe pământul Daciei. Continuă cu formarea limbii ro 
mâne, pomenind diferitele influențe străine, nu uită aici pe 
Românii din Peninsula Balcanică, — Spre sfârşit, tratează ideea 
de naţiune la Români, ideea de care azi se face atâta uz şi abuz, 
şi prin urmare, o învătătură despre geneza şi consecinţele ei, 
nu e inutilă, O chestiune actuală şi bine prinsă e cea a ţinutu- 
rilor alipite României- Mici. Alipirea această e consecinţa firească 





Tipografia Românească, Oradea. 

a unor priacipii elemențare de drept universal! şi prin urmare 
cine încearcă ştirbirea hotarelor trase, — prin orice uneltire — 
prin încercarea de revizuire a tratatelor, fie prin agresiune, — 
arată că nesocoteşte un principiu elementar şi calcă un drept 
imprescriptibil, săvârşind fărădelegea care totdeauna a atras 
blestemul istoriei, 

Şi bine observă distinşii autori, că hotarele Ţării noastre 
nu se apără înir'atâta prin adunări de protest şi amenințare, 
ori prin discursurile-declamări pe cari le rostesc cu ifose de 
buni patrioți români la sărbători naţionale și când li se dă 
ocazie, aceia ale căror suflete. în zile comune nu vibrează deo: 
sebit când aud vorbindu-se despre "Țara românească. Hotarele 
țării se apără prin dreptate şi adevăr, Acestea ţrebuesc ară- 
tate lumii, căci dacă acestea vor fi cu nol, cu noi va îi şi 
Dimnezeu, 

Prin chestiunile ce tratează şi prin felul cum tratează ace» 
ste chestiuni, cartea o pot folosi şi tinerii şcolari cari se pre- 
gătesc pentru examenele de bacalaureat ori diplomă, 

O recomandăm călduros, Se poate comanda dela autori, 
Preţul 40 lei. 


Biblioteca pepulară A. G, R. LU. „Ne piere Neamul...“ 
Triste poveşti din Petreşii, de Părintele Nicolae Brânzeu, Cluj, 
1936. Form. 160 Pagini 70. Preţul ? 


Păr. Can. Dr. Brânzeu, bun cunoscător al poporului, ne 
pune inaintea ochilor într'o broşură, nu poveşti, ci triste reali: 
tăţi asupra unei probleme de o importanță capitală atât din 
punct de vedere creştinesc cât şi naţional:: împuţinarea pe zi 
ce merge a neamului românesc, Dacă Banatul va continua cu 
urâtul păcat moştenit dela străini — păcât de care străinii în- 
cep a se desbăra — în câteva decenii neamul românesc dia 
Banat va pierii şi locul îi va fi luat de străini, Din comparaţia 
dintre numărul naşterilor şi morților (statistica din 1935) reiese, 
că Banatul pierde anual peste 5000 (ciici mii) Români. In zece 
ani... Pricinele: lăcomia după averi, lipsa de simț omenesc 
şi creştinesc, concubinajul, divorțul şi avortul, Remediul: „Ina- 
poi la Cristos, înapoi la legea creştină!“ In caz contrar ru 

„Banatu-i fruucea“ ci „Românul din Banat este coada” și vom 
ajunge acolo că una din cele mai bogate regiuni ale ţării va 
încăpea pe mâini străine. 

Părintele Nicolae în Petreş'i caută stăvilirea răului prin 
predici, conferințe şi Congregația mariană, Acest procedeu se 
Impune oricărui paroh conştient de rolul său şi trebue aplicaţ 
pretutindenea, avându se în vedere că răul a trecut din Banat 
în Arad—Crișana, a luat:o pe Mureş în sus până în Transilva- 
nia undc se întâlneşte cu acelaş rău primit dela Sași. 

Broșurica scrisă într'un stil popular, uşor și atrăgător o re- 
comandăm tuturor, în deosebi preoților. 


Anuarul liceului „Petrii Maior“ din Gherla, pe anul şco- 
lar 1934—35. Publicat de Dr. Emil Precup, directorul liceului, 
Cuprinde o conferință a d-lui director despre Octavian Goga, 
ţinută în cadrele Astrei în Gherla, cronica a. şc, şi mai multe 
rapoarte şi dări de seamă în legătură cu viaţa institutului din 
a, şe trecut. — Bun pentru orientare, 

Au apărut: 10, Canonicul Nicolae Brânzeu: Sămănăto- 
rul“, Tom. | (Catehetica) Lugoj 1936. Editura autorului. Pre- 
țul 140 lei. 

20 Pr. loan Suciu: Pier Giorgio Frassati, cuceritorul de 
culmi. Blaj 1936. Preţul 30 lei. Se poate avea dela Societatea 
Sf loan Gură de Aur. — Oradea. Asupra lor vom reveni în- 
ir'un număr viitor, 

